ΒΙΟΓΡΑΦΙΚΟ ΣΗΜΕΙΩΜΑ

O Χρήστος Παπαέλληνας γεννήθηκε στη Λευκωσία το 1966. Αποφοίτησε από το Λύκειο Ακροπόλεως το 1984. Με την εκπλήρωση των στρατιωτικών του υποχρεώσεων το 1986, σπούδασε Οικονομικά στο Πανεπιστήμιο του Leicester και ακολούθως Διοίκηση Επιχειρήσεων, αποκτώντας ΜΒΑ από το Imperial College.

Εργάζεται στην Εταιρεία C.A.Papaellinas Ltd από το 1991 και από το 1999 κατέχει τη θέση του Ανώτατου Εκτελεστικού Διευθυντή. Είναι Αντιπρόεδρος της Εκτελεστικής Επιτροπής της Ομοσπονδίας Εργοδοτών και Βιομηχάνων, μέλος του Διοικητικού Συμβουλίου της InterFund καθώς και μέλος του Συμβουλίου του Πανεπιστημίου Κύπρου. Μέχρι το Μάιο του 2014, διετέλεσε μέλος του Διοικητικού Συμβουλίου της Eurobank Cyprus Ltd, ενώ στο παρελθόν διετέλεσε και μέλος Διοικητικών Συμβουλίων διαφόρων Δημοσίων Εταιρειών.

Ο Χρήστος Παπαέλληνας είναι νυμφευμένος με την Κλέα Χατζηστεφάνου-Παπαέλληνα και έχουν ένα γιο, τον Ανδρέα (14 ετών).